
Министерство на околната среда и водите


Регионална инспекция по околната среда и водите - Монтана

Д О К Л А Д

за извършена комплексна проверка на площадка за събиране на неопасни отпадъци  и ОЧЦМ в гр. Лом, м. „Бахчите”  с оператор „ИЖО” ЕООД, гр. Лом, на основание Заповеди № РД-024/09.03.2015 г..на Директора на РИОСВ – Монтана.
           Извършената на 12.03.2015 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.

Дружеството притежава безсрочно резрешително за извършване на дейности с непосни отпадъци и ОЧЦМ, издадено на основание чл. 67 от ЗУО, със срок на действие - безсрочно.

Проверката е и на основание чл. 72, ал. 2 от ЗУО, за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане. Проверените условия поставени в разрешителното се изпълняват.
Отпадъците се приемат на обособени и обозначени места. При приемане на отпадъци от ОЧЦМ се попълват изискващите се документи.Измерването и контролирането на количествата на приеманите и предавани отпадъци се извършва посредством тегловно измерване с кантари.  

Съхраняването на приетите отпадъци се извършва разделно по видове на обособени места. Местата за приемане и съхраняване на всички отпадъци и съдовете за събиране и съхраняването им са обозначени с табели за вида и кода на съхранявания отпадъци и са с трайна настилка, и отговарят на изискванията заложени в условията на решението.
Предаването за последващо третиране на отпадъците, включени в разрешителното се извършва само въз основа на писмен договор с лица, притежаващи документ по чл. 35 от ЗУО за отпадъци.  Дейностите по третиране на отпадъци отговарят на изискванията заложени в условията.
Води отчетност в заверената от РИОСВ – Монтана отчетна книга. Не се допуска третиране на отпадъци извън границите на определената площ на площадките.

Дружеството е потребител по веригата и дистрибутор на технически газове под налягане. Представени са информационни листове за безопасност на всички вещества и смеси отговарящи на Приложение II на Регламент 1907/2006 г. Дружеството е дистрибутор на „СИАД – България” ЕООД.  Всички вещества и химични смеси се съхраняват съгласно заложените условия в ИЛБ.
При проверката не са констатирани несъответствия с нормативните изисквания по околна среда и в тази връзка не са давани предписания.

